b'\n_START_ARTICLE_\nAndrew David Thackeray\n_START_SECTION_\n\xc5\xbdivljenje in delo\n_START_PARAGRAPH_\nObiskoval je \xc5\xa1olo na Kolid\xc5\xbeu Eton in \xc5\xa1tudiral matematiko na Kraljevem kolid\xc5\xbeu. Doktoriral je leta 1937 iz teoreti\xc4\x8dne zvezdne spekstroskopije v Laboratoriju za solarno fiziko v Cambridgeu. Med svojim \xc5\xa1tudijem je med letaoma 1934 in 1936 delal na Observatoriju Mt. Wilson. Od leta 1937 do 1948 je bil predstojnik Observatorija za solarno fiziko v sklopu Observatorija Cambridge. Od leta 1951 jebil nato predstojnik Radcliffega observatorija v Pretorii do leta 1974, ko se je ta observatorij zdru\xc5\xbeil s Kraljevim observatorijem na Rtu dobrega upanja v Ju\xc5\xbenoafri\xc5\xa1ki astronomski observatorij. Postal je zaslu\xc5\xbeni profesor Univerze v Cape Townu in nekaj dni pred smrtjo dopisni \xc4\x8dlan Kraljebe astronomske dru\xc5\xbebe._NEWLINE_Osredoto\xc4\x8dil se je na raziskovanje zvezdne spektroskopije. Na konferenci Mednarodne astronomske zveze v Rimu leta 1952 je predstavil rezultate raziskovanj spremenljivk v Magellanovih oblakih in nakazal, da se mora zaznana starost in velikost Vesolja podvojiti. Leta 1950 je odkril odprto kopico IC 2944 v ozvezdju Kentavra, imenovano tudi Thackerayjeve globule._NEWLINE_Umrl je v nesre\xc4\x8di._NEWLINE_Njegov o\xc4\x8de H St. J Thackeray je bil klasi\xc4\x8dni u\xc4\x8denjak.'